Wie is jy? *help!?!?!?!? | Poerdezmerdez
Wie is jy? *help!?!?!?!?
Hier moet julle asseblief een en almal vandag help?
Menz het Saterdag ‘n onsuksesvolle regressie-hipnose-sessie gehad en menz het toe huiswerk gekry om te doen tot die volgende sessie. Van die redes hoekom dit nie suksesvol was nie, is omdat menz te veel vrae en onsekerhede het. En te angstig was. En menz se bewussyn (net soos menz) die ewige control freak is en nie beheer aan die onderbewussyn wou gee nie.
Die huiswerk is dan as volg:
hou ‘n dagboek met daaglikse inskrywings en beantwoord die volgende:
Die terapeut hoop dat menz teen die einde van die volgende twee weke ‘n antwoord/antwoorde op die vraag sou kry en nie meer so onseker sal wees nie, oftewel vrede sal hê. Dan probeer ons weer.
is WIE jy is anders as WAT jy is?
bv: Menz is reguit.
Is dit WIE of WAT? Is daar ‘n verskil tussen WIE of WAT?
Menz is menz. Dis vir menz die antwoord van WIE IS JY. Ekke. EK. Myself. Menz.
Pas ongeduldig, lojaal, verantwoordelik, vuilbek by WIE of WAT?
7 thoughts on “Wie is jy? *help!?!?!?!?”
November 14, 2016 om 9:08 vm
vuurklip se raad: Ligloop vir sielkundiges – veral die wat regressie-hipnose toepas. Hulle kan te maklik “false memories” fabriseer.
November 14, 2016 om 9:23 vm
Nee, menz weet. Maar menz WIL weet. Hierdie terapeut is nie ‘n sielkundige nie, sy doen hipnose en fasiliteer regressie-sessies. Menz is nuuskierig en wil alles probeer.
November 14, 2016 om 11:13 vm
Ek gaan probeer. Wat jy is, sou vir my die ‘voor die hand liggende’ wees. Jou geslag, ouderdom, beroep, jou omstandighede. Wie jy is, is die jy aan die binnekant. Is jy introvert of nie, hoe kyk jy na dinge, hoe ervaar jy mense na aan jou, voel jy heel of gebroke, hoe ‘hoor’ jy woorde, wat doen jy met jou gevoelens. Hoe voel jy teenoor mense, en hoekom. As dit vier van jou eienskappe is wat jy opnoem, is wie jy is eerder: ek is lojaal want dit is vir my so belangrik om op my beurt veilig by my mense te voel, ek het self lojaliteit nodig. As jy vuilbek is, hoekom. Kruip jy agter dit weg om mense weg te lei van jou ware, onseker self. Die self wie liewer grappies maak en spot, om seerkry te keer. Of onsekerhede weg te steek. Hierdie was nou ñ behoorlike ‘bekvol’!
November 14, 2016 om 11:21 vm
Dankie, dit help.
November 14, 2016 om 7:28 nm
Ek dink daar is grysareas Die wie ek is, beïnvloed wat ek word of wat ek is. Wie en wat is volgens my altwee veranderlikes wat voortdurend verander. Ek glo vas dat mens tot jy eendag jou kop neerlê groei en op ‘n besondere manier ander se lewens aanraak.
November 15, 2016 om 10:48 vm
Ek moes vir stap 4 van die 12 stappe program ‘n “inventaris” maak van myself. My slegte eienskappe, goeie eienskappe, hoe ek myself sien, hoe ander my sien ens. Die heel moeilikste vir my was om te dink hoe ander my sien. Omdat ek myself maklik en kras oordeel kom ek agter dat ander mense my geselsskap blyk te geniet maak ek kan nie dink hoekom nie.
by ‘n plaaslike sentrum wat verslaafdes behandel , waar baie mense niks het om te gee behalwe hulself nie, was ek in Junie genooi vir koek en tee op my verjaarsdag. Elke inwonder en elke lid van die personeel het een kaartjie (Maar sommige tot tien!) geskryf met die tema “What we love about Nena.” Dit was ‘n besonderse ervaring en het my baie geleer oor myself.
November 18, 2016 om 9:13 nm
Menz…ek het ‘n vars waarheid beetgekry! Dis eenvoudig, wie is jy as jy jouself vanuit liefde sou beskryf? m.a.w. nie vanuit kritiek of oordeel nie! En dan is die groot vraag…waarvoor is jy bang? Dis die ding wat mens laat skeef groei! Ook gewoonlik die ding wat jou terughou om die vloei van die lewe te vertrou…te laat gaan!